b'\n_START_ARTICLE_\nKonzervacija stakla\n_START_SECTION_\nPovijest stakla\n_START_PARAGRAPH_\nPovijest  proizvodnje stakla po\xc4\x8dinje prije oko 3500 godina prije  Krista na podru\xc4\x8dju Mezopotamije - o tome  svijedo\xc4\x8de prve  recepture za  izradu stakla.Sam termin,bolje re\xc4\x8deno njegova  ina\xc4\x8dica  glass ,koja je kori\xc5\xa1tena u germanskim jezicima nastala je u  kasnorimskom carstvu,u rimskom staklarskom  proizvodnom centru u Trieru,dana\xc5\xa1nja  Njema\xc4\x8dka.Porijeklo rije\xc4\x8di bilo bi od njema\xc4\x8dkog izraza glesum,koji je  ozna\xc4\x8davao prozirnu i  sjajnu tvar.Hrvatska pak rije\xc4\x8d poti\xc4\x8de od praslavenskog izraza steklo.\n_START_SECTION_\nOsnovne vrste stakla\n_START_PARAGRAPH_\nNatrij kalcijevo staklo je naj\xc4\x8de\xc5\xa1\xc4\x87i  i najjeftiniji oblik stakla. Obi\xc4\x8dno sadr\xc5\xbei 60-75% silicija, 12-18% sode, 5-12% vapna. _NEWLINE_Olovno staklo ima visok postotak olovnog oksida (najmanje 20% ).Relativno meko,no sa visokim indeksom loma  svijetlosti,pogodno za  bru\xc5\xa1enje. Industrijski ga  je  po\xc4\x8deo proizvoditi George Ravenscroft u  Engleskoj,u 17. stolje\xc4\x87u.No treba  istaknuti da  je  stakala sa olovnim oksidom bilo ve\xc4\x87 od   po\xc4\x8detaka  staklarstva._NEWLINE_Borosilikatno staklo je vrsta silikatnog stakla ,ima najmanje 5% bor oksida u svom sastavu. Naj\xc4\x8de\xc5\xa1\xc4\x87e kori\xc5\xa1teno za \xc5\xbearulje te laboratorijski   i kuhinjski pribor.Otporno na  kemikalije,te  termi\xc4\x8dke \xc5\xa1okove.Izumio ga je  Nijemac Otto Schott 1893.Ameri\xc4\x8dko Pyrex staklo tako\xc4\x91er je do 1940 .bilo  na bazi borosilikatnog stakla,kasnije su se  pojavili i proizvodi od kaljenog natrij kalcijevog stakla._NEWLINE_Aluminosilikatno staklo  u sastavu ima aluminij oksid .Jo\xc5\xa1 otpornije od borosilikatnog stakla._NEWLINE_96 postotno silicijevo staklo  vrsta je borosilikatnog stakla, rastopljena i formirana konvencionalnim sredstvima, a zatim obra\xc4\x91ena uklanjanjem gotovo svih ne-silikatnih elemenata . Otporno na temperature do 900 C._NEWLINE_Staklo od rastopljenog silicija najte\xc5\xbee je za  proizvodnju,te vrlo  skupo.Izdr\xc5\xbei temperature do 1200 C.\n_START_SECTION_\nPropadanje staklenih predmeta\n_START_PARAGRAPH_\nOsim \xc4\x8disto fizi\xc4\x8dkih  uzroka  staklo je  podlo\xc5\xbeno i koroziji odnosno propadanju uslijed reakcije sa  okoli\xc5\xa1em u kojem se nalazi.U principu \xc5\xa1to je  staklo  siroma\xc5\xa1nije silicijem to lak\xc5\xa1e propada.\n_START_SECTION_\nDokumentiranje zate\xc4\x8denog stanja\n_START_PARAGRAPH_\nOvdje se  podrazumijeva  prije svega  pisana i  fotografska  dokumentacija  stanja predmeta  prije  zahvata,no tako\xc4\x91er je  potrebno temeljito dokumentirati i sve   zahvate i  materijale kori\xc5\xa1tene  tijekom rada na  predmetu.Sastavni  dio dokumentacije  moraju  biti i izvije\xc5\xa1\xc4\x87a o  eventualnim znanstvenim ispitivanjima  provedenim na  predmetu ,kao i  preporuka za  daljnje \xc4\x8duvanje  predmeta.\n_START_SECTION_\nDono\xc5\xa1enje odluka o  potrebi,opsegu,te  posljedicama zahvata\n_START_PARAGRAPH_\nOvo  promi\xc5\xa1ljanje moralo  bi  biti  interdisciplinarno,te bi  trebalo  uklju\xc4\x8divati  barem povijesni\xc4\x8dara umjetnosti ili  arheologa,znanstvenika koji  se bavi  propadanjem  stakla,te  samog  konzervatora restauratora.\n_START_SECTION_\n\xc4\x8ci\xc5\xa1\xc4\x87enje\n_START_PARAGRAPH_\nU principu bi za \xc4\x8di\xc5\xa1\xc4\x87enje trebalo koristiti samo destiliranu vodu,bez  ikakovih dodataka,eventualno se mo\xc5\xbee koristiti i  mje\xc5\xa1avina vode i  etanola(1/1),te otopina od 90 dijelova  destilirane  vode,9 dijelova  etilnog alkohola i  1  dijela  amonijaka(25%).\n_START_SECTION_\nUklanjanje starih restauracija\n_START_PARAGRAPH_\nKod najlak\xc5\xa1ih  slu\xc4\x8dajeva  dovoljno je  predmete  uroniti u  vru\xc4\x87u  vodu.U te\xc5\xbeim  slu\xc4\x8dajevima  moramo koristiti razna  otapala zavisno  o  kori\xc5\xa1tenom  ljepilu.Najte\xc5\xbee se uklanjaju  ljepila  na  bazi epoksida i  poliestera,za njih  koristimo 15% otopinu benzolsulfokiseline u  dimetilformamidu.Kako se radi o  prili\xc4\x8dno toksi\xc4\x8dnoj mje\xc5\xa1avini  postupak izvoditi u  digestoru.\n_START_SECTION_\nLijepljenje dijelova\n_START_PARAGRAPH_\nZa lijepljenje se danas najvi\xc5\xa1e koriste  dvokomponentna epoksidna  i cijanoakrilatna ljepila koja  ve\xc5\xbeu pod utjecajem  UV svijetla.Dijelovi koje  lijepimo moraju biti potpuno i temeljito o\xc4\x8di\xc5\xa1\xc4\x87eni od bilo kakove ne\xc4\x8disto\xc4\x87e i  masno\xc4\x87a.Kao najpoznatije proizvode koji se  koriste u ovu svrhu navedimo dvokomponentno ljepilo Araldit 2020 te pod UV zra\xc4\x8denjem ve\xc5\xbeu\xc4\x87e ljepilo Conloc.Poznati su  proizvodi i  Hxtal NYL-1,Fynebond ,te EPO-TEK 301-2.Kod problemati\xc4\x8dnih  predmeta  mogu se  koristiti i  oja\xc4\x8danja od  stakla ili prozirne  plastike.\n_START_SECTION_\nIzrada rekonstrukcija\n_START_PARAGRAPH_\nAraldit 2020 mo\xc5\xbee se koristiti i za lijevanje nedostaju\xc4\x87ih  dijelova.Za lijev koristimo gipsane ,vo\xc5\xa1tane ili silikonske kalupe._NEWLINE_Po najnovijim izvorima plo\xc4\x8de izlivene od Paraloida B-72 tako\xc4\x91er se  mogu koristi kod  izrade  rekonstrukcija._NEWLINE_Kod rekonstrukcija na  emajliranom  staklu eventualno bi se  moglo koristiti i inkjet printerom  izra\xc4\x91ene  preslika\xc4\x8de kao rekonstrukcije.\n_START_SECTION_\nDokumentiranje zate\xc4\x8denog stanja\n_START_PARAGRAPH_\nU principu jednako onom navedenom kod  povijesnih predmeta,no u ovom  slu\xc4\x8daju  dokumentacija  bi  morala  sadr\xc5\xbeavati  i podatke o vrsti tla u kojem je  predmet na\xc4\x91en,te eventualne  primjedbe  vezane uz iskapanje predmeta.Kod nalaza iz  slatke ili slane  vode   podaci o dubini vode gdje je  predmet na\xc4\x91en,odnosno  prozra\xc4\x8denost  iste  te  smjer i  jakost vodenih  struja kao i eventualna prisutnost makro i  mikroskopskih organizama po\xc5\xbeeljni su dio  dokumentacije.\n_START_SECTION_\nDono\xc5\xa1enje odluka o  potrebi,opsegu,te  posljedicama zahvata\n_START_PARAGRAPH_\nU pricipu isto kao  kod  povijesnih  predmeta,no po\xc5\xbeeljno je  i u\xc4\x8de\xc5\xa1\xc4\x87e arheologa upoznatog sa osnovama konzervacije arheolo\xc5\xa1kih predmeta od stakla.\n_START_SECTION_\nOdsoljavanje\n_START_PARAGRAPH_\nPredmete  mo\xc5\xbeemo  odsoljavati  bilo u staja\xc4\x87oj vodi, bilo u vodi koju povremeno  mije\xc5\xa1amo te u  kontinuirano teku\xc4\x87oj vodi.Pri ovome postupku   obavezno  koristimo konduktometar.Eventualno se mo\xc5\xbee koristiti i srebro nitratni test na  kloride.\n_START_SECTION_\nUklanjanje vapnenastih naslaga\n_START_PARAGRAPH_\nVapnenaste naslage  najjednostavnije i naj\xc4\x8de\xc5\xa1\xc4\x87e uklanjamo  10\xc2\xa0% solnom kiselinom.Mo\xc5\xbeemo koristiti i znatno bla\xc5\xbee i manje  \xc5\xa1tetne  kiseline  poput octa i  limunske kiseline.\n_START_SECTION_\nUklanjanje starih restauracija\n_START_PARAGRAPH_\nJednako kao i kod  povijesnih predmeta,no uranjanje  u  vrelu  vodu nikako ne  koristimo.\n_START_SECTION_\n\xc4\x8ci\xc5\xa1\xc4\x87enje\n_START_PARAGRAPH_\nKoristimo pa\xc5\xbeljivo mehani\xc4\x8dko  \xc4\x8di\xc5\xa1\xc4\x87enje,te \xc4\x8di\xc5\xa1\xc4\x87enje  destiliranom vodom .Kemijsko \xc4\x8di\xc5\xa1\xc4\x87enje dolazi u  obzira samo nakon  dobrog  promi\xc5\xa1ljanja o kratkoro\xc4\x8dnim i  dugoro\xc4\x8dnim   posljedicama  istog.\n_START_SECTION_\nKonsolidacija\n_START_PARAGRAPH_\nKod povr\xc5\xa1inski i dubinski prokoridaranih staklenih  predmeta  iste je  potrebno   povr\xc5\xa1inski u\xc4\x8dvrstiti ,te  ih slojem laka izolirati od   vanjskih utjecaja.Najjednostavnije  sredstvo za  konsolidaciju jest  otopina  Paraloida B 72 u acetonu.\n_START_SECTION_\nLijepljenje\n_START_PARAGRAPH_\nIako bi  kod arheolo\xc5\xa1kog  stakla trebalo prednost dati reverzibilnim materijalima ljepila navedena pod povijesnim predmetima i  ovdje  dominiraju.Kao primjer reverzibilnog materijala navedimo ugu\xc5\xa1\xc4\x87enu otopinu Paraloida B 72.\n_START_SECTION_\nIzrada rekonstrukcija\n_START_PARAGRAPH_\nKao i kod povijesnih  predmeta - mo\xc5\xbeemo koristiti Araldit 2020._NEWLINE_Po najnovijim izvorima svjetski poznat i priznat restaurator Stephen Koob iz Corning muzeja  stakla po\xc4\x8deo je  za rekonstrukcije koristiti plo\xc4\x8de lijevane od Paraloida B-72.\n_START_SECTION_\n\xc4\x8cuvanje staklenih predmeta\n_START_PARAGRAPH_\nNoviji  stakleni predmeti u  principu  nisu  osjetljivi na prevelike oscilacije  vla\xc5\xbenosti zraka,no  kod  onih  arheolo\xc5\xa1kog  podrijetla previsoka  bi  vla\xc5\xbenost  zraka(vi\xc5\xa1e od 40%) uvelike  doprinosila daljnjem propadanju predmeta.Predmete treba \xc4\x8duvati od zaga\xc4\x91enog zraka i  pra\xc5\xa1ine te UV zra\xc4\x8denja.Sa predmetima  rukovati u  lateks ili polietilenskim  rukavicama!\xc5\xa0to \xc4\x8de\xc5\xa1\xc4\x87e kontrolirati stanje  predmeta,posebice arheolo\xc5\xa1kih!\n_START_SECTION_\n\xc5\xa0kolovanje konzervatora restauratora  stakla u Hrvatskoj\n_START_PARAGRAPH_\nKod nas  specijalisti\xc4\x8dko \xc5\xa1kolovanje za  konzervatora  restauratora  stakla trenuta\xc4\x8dno ne  postoji,no konzerviranje arheolo\xc5\xa1kog staklenog materijala predaje  se u  sklopu  studija konzervacije  arheolo\xc5\xa1kih  predmeta na Umjetni\xc4\x8dkoj akademiji u Splitu(od 2012.).'